Diari Oficial de la Generalitat Valenciana


Sumari del DOGV 5181, del 20-01-2006 (2005/14225)

RESOLUCIÓ de 20 de desembre de 2005, de la Direcció General de Patrimoni Cultural Valencià, de la Conselleria de Cultura, Educació i Esport, per la qual s'incoa expedient per a la delimitació de l'entorn de protecció del Castell de Tuéjar (València) i la determinació de la seua normativa protectora.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5181

Data del DOGV
:   20-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14610


Data del document
:   20-12-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Tuéjar
    * ben cultural
    * zona urbana
    * patrimoni arquitectònic
    * protecció del patrimoni
    * arquitectura

RESOLUCIÓ de 20 de desembre de 2005, de la Direcció General de Patrimoni Cultural Valencià, de la Conselleria de Cultura, Educació i Esport, per la qual s'incoa expedient per a la delimitació de l'entorn de protecció del Castell de Tuéjar (València) i la determinació de la seua normativa protectora. [2005/14019]  
La disposició addicional primera de la Llei 4/1998, d'11 de juny, de Patrimoni Cultural Valencià considera béns d'interés cultural tots els béns existents al territori de la Comunitat Valenciana que, en entrar en vigor, ja hagen estat declarats com a tals, a l'empara de la Llei 16/1985, de 25 de juny, del patrimoni històric espanyol, tant mitjançant expedient individualitzat com en virtut del que establix l'art. 40.2 de la dita llei i en les seues disposicions addicionals primera i segona. En virtut de l'atribució legal o automàtica de condició monumental continguda en les seues disposicions addicionals primera i segona d'esta última norma, el castell de Tuéjar constituïx per ministeri de la llei un bé d'interés cultural amb categoria de monument.  
En aplicació del que establix la disposició transitòria primera, paràgraf segon de la Llei 4/98, d'11 de juny, de la Generalitat Valenciana, del Patrimoni Cultural Valencià, la Conselleria de Cultura, Educació i Esport podrà complementar amb les noves mencions i determinacions d'esta llei les declaracions produïdes amb anterioritat a la seua entrada en vigor.  
Atés el que disposen els articles 27 i 28 de la Llei d'11 de juny de 1998, de la Generalitat Valenciana, i vist l'informe emés pel Servici del Patrimoni Arquitectònic i Mediambiental d'esta direcció general, favorable a la incoació d'expedient per a la delimitació de l'entorn de protecció del castell de Tuéjar i determinació de la seua normativa protectora, la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, ha resolt:   
Primer. Incoar expedient per a la delimitació de l'entorn de protecció del castell de Tuéjar (València) i determinació de la seua normativa protectora.  
Els annexos que s'adjunten a la present resolució delimiten literalment i gràficament l'entorn de protecció i establixen la seua normativa protectora.  
Segon. En compliment d'allò preceptuat en l'art. 27.3, de la Llei de Patrimoni Cultural Valencià, notificar esta resolució a l'Ajuntament de Tuéjar i a les persones interessades fer-los saber que, de conformitat amb el que establixen els articles 35 i 36 en relació amb el 27.4 de la llei, la realització de qualsevol intervenció, tan en el monument com en el seu entorn, haurà de ser autoritzada preceptivament per esta direcció general amb caràcter previ a la seua realització i a l'atorgament de llicència municipal, si és el cas, quan esta esdevinga preceptiva.  
Tercer. La present incoació, d'acord amb el que establix l'article 33 de la Llei 4/98, d'11 de juny, del Patrimoni Cultural Valencià, determina la suspensió de l'atorgament de llicències municipals de parcel·lació, urbanització, construcció, demolició, activitat i la resta d'actes d'edificació i d'ús del sòl que afecten l'immoble i el seu entorn de protecció, així com, de les mencionades actuacions quan siguen portades a terme directament per les entitats locals. Queden igualment suspesos els efectes de les ja atorgades, suspensió els efectes de la qual, i de conformitat amb la limitació temporal continguda en el paràgraf segon de l'article 33 de la Llei 4/98, d'11 de juny, del Patrimoni Cultural Valencià, es resoldran després de la declaració. No obstant això, la Direcció General de Patrimoni Cultural Valencià podrà autoritzar les actuacions esmentades quan considere que, manifestament, no perjudiquen els valors del bé que motiva la incoació, així com les obres que, per causa major o interés general, hagueren de realitzar-se inajornablement, segons disposa el paràgraf primer de l'article.   
Quart. Que, en compliment del que disposa l'art. 27.3 de la llei, es notifique la present resolució al Registre General de Béns d'Interés Cultural per a la seua anotació preventiva.  
Cinqué. Que la present resolució, amb els seus annexos, es publique en el Diari Oficial de la Generalitat Valenciana i en el Boletín Oficial del Estado.  
València, 20 de desembre de 2005.. El director general de Patrimoni Cultural Valencià: Manuel Muñoz Ibáñez.  
ANNEX I  
DELIMITACIÓ LITERAL  
Justificació de la delimitació proposada  
La delimitació del seu entorn de protecció s'establix en funció dels criteris següents:  
. Topogràfics i paisatgístics, amb la inclusió de la muntanya en què es troba situat el castell i els camins més pròxims des d'on és possible la seua contemplació.  
. Arqueològics, incorporant-hi els vessants entorn del castell sobre la base de la previsible successió d'assentaments de població previs o lligats a esta.  
. Juridicoadministratius, establint límits que faciliten la seua definició.  
. Edificacions o qualsevol element del paisatge urbà o no urbanitzable que, tot i no tindre una situació d'immediatesa amb el bé d'interés cultural, afecten de forma fonamental la seua percepció.   
Delimitació de l'entorn de protecció  
Origen: cantó sud-oest de la parcel·la cadastral núm. 212 del polígon núm. 1.  
Sentit: horari.  
Línia delimitadora: des de l'origen, la línia seguix per la prolongació del límit oest de la parcel·la núm. 212 fins a la seua intersecció amb l'illa núm. 81860. Gira a l'oest seguint les alineacions de les illes número 81286, 81269 i 80397 i incorpora les illes 80551, 80929, 80098 i 79498, i des del vèrtex est de la parcel·la núm. 07 es dirigix fins al punt de coordenades geogràfiques (668067, 4403810). Gira al sud fins al punt de coordenades (668122, 4403724) i seguix el límit de la parcel·la núm. 277 fins al punt (668143, 4403695), i des d'allí recorre el límit oest de la parcel·la 212 fins al punt d'origen.  
Normativa de protecció del monument i el seu entorn  
Monument:  
Article primer. Caldrà ajustar-se a allò que disposa la secció segona, Règim dels Béns Immobles d'Interés Cultural, del capítol III, de la Llei 4/1998, d'11 de juny, del Patrimoni Cultural Valencià, aplicable a la categoria de monument.  
Article segon. Els usos permesos seran tots aquells que siguen compatibles amb la posada en valor i gaudi patrimonial del bé i contribuïsquen a la consecució de la seua finalitat. L'autorització particularitzada d'ús es regirà segons allò que disposa l'article 18 de la Llei del Patrimoni Cultural Valencià.  
Entorn de protecció:  
Article tercer. De conformitat amb el que disposa l'article 35 de la Llei de Patrimoni Cultural Valencià, qualsevol intervenció que es pretenga abordar en l'entorn de protecció del monument requerirà autorització prèvia de la conselleria competent en matèria de cultura. Esta autorització s'emetrà d'acord amb els criteris que establix la present normativa, i d'acord també amb els que no hi preveu, mitjançant l'aplicació directa dels criteris regulats en l'article 39 de l'esmentada llei. La present normativa regirà amb caràcter provisional fins que es redacte el pla especial de protecció del monument, i el seu entorn i este tinga validació patrimonial.  
Totes les intervencions requeriran, per al seu tràmit d'autorització, la definició precisa del seu abast, amb la documentació tècnica que, per la seua especificitat, els corresponga, i amb la ubicació parcel·lària i el suport fotogràfic que permeta constatar la situació de partida i la seua transcendència patrimonial.  
Article quart. Sense perjuí del que disposa l'article anterior, mitjançant sospesat informe tècnic municipal, es podrà derivar la no-necessitat del tràmit d'autorització previ en actuacions que se situen fora del present marc normatiu per falta de transcendència patrimonial, com és el cas de les obres i instal·lacions dirigides a la mera conservació, reparació i decoració interior d'estos immobles.  
En estos casos, l'Ajuntament comunicarà a esta administració, en el termini de 10 dies, la concessió de llicència municipal, i adjuntarà com a mínim l'informe tècnic que es menciona en el paràgraf anterior, un pla d'ubicació i el suport fotogràfic que permeta constatar la situació de partida i la seua falta de transcendència patrimonial.  
Article quint. La contravenció del que preveuen els articles anteriors determinarà la responsabilitat de l'Ajuntament en els termes establits en l'article 37 de la Llei del Patrimoni Cultural Valencià.  
Article sext. A fi de preservar el paisatge històric del castell no s'autoritza cap edificació per a cap ús .a excepció de les illes cadastrals 49618, 80872, 80828 i 80959. i queden expressament prohibits els moviments de terres, excavacions, senyalitzacions de tipus publicitari, tala d'arbres .sense autorització expressa de l'organisme competent en matèria de medi ambient i de la conselleria competent en matèria de cultura. i l'abocament de residus.  
S'haurà de fomentar la repoblació forestal amb varietats autòctones, principalment arbustives, sempre que no impedisquen la contemplació paisatgística o perjudiquen el monument.  
Article sèptim. Criteris d'intervenció en les illes cadastrals 49900, 80267, 80941 i 80475.  
1. Es mantindran les pautes de la parcel·lació històrica de l'entorn.  
2. Es mantindran les alineacions històriques de l'edificació conservades fins a l'actualitat.  
3. Els edificis tradicionals del conjunt, pel seu alt valor ambiental i testimonial d'una arquitectura i tipologia que els caracteritza, hauran de mantindre les fatxades visibles des de la via pública, preservant i restaurant els seus caràcters originaris.   
4. El nombre de plantes permeses és de tres altures (planta baixa més dos), sense perjuí de l'aprofitament sota coberta. Queden prohibits els semisoterranis. Els edificis que superen este nombre de plantes es regiran pel règim fora d'ordenació. A este efecte, en el cas que finalitze la seua vida útil, es pretenga fer obres de reforma de transcendència equiparable a la reedificació, una remodelació amb eliminació de les plantes superiors o una substitució voluntària, se li aplicaran les ordenances de protecció d'esta normativa. Tot això sense perjuí de la possible aplicació a estos immobles de l'art. 21 de la Llei del Patrimoni Cultural Valencià.  
5. L'alçaria de cornisa màxima és de 9,50 m per a tres plantes i 4,00 m per a una planta. Quan existisquen diferències topogràfiques en l'àmbit d'una parcel·la, l'alçaria dels diferents cossos de l'edificació respectarà les pautes tradicionals de Tuéjar, estudiades dins de cada illa, de manera que els edificis resultants no generen un augment impropi de volum..  
6. Les cobertes, d'acord amb la tipologia de la zona, es trobaran en el cos principal de l'edifici, la profunditat edificable del qual oscil·larà entre 8 i 11 metres, seran inclinades, de teula àrab, amb pendent comprès entre 18% i 40%, a dos aigües i carener d'alçaria màxima 2,25 m respecte de la línia de cornisa. Este requisit únicament podrà ser dispensat, amb caràcter excepcional, en aquells casos en què s'acredite l'existència d'una singular justificació històrico-contextual.  
7. Les noves edificacions, o les remodelacions de les no tradicionals, s'adequaran amb caràcter estètic a la tipologia i acabats tradicionals de Tuéjar i la fatxada atendrà a les disposicions següents:  
. Ràfecs segons la tradició constructiva de Tuéjar, de permòdols de fusta o de rajola i teula.  
. Impostes, motlures, llindes, cèrcols, rematades ornamentals i la resta d'elements compositius amb una longitud màxima de vol de 15 cm.  
. Buits de fatxada de proporció vertical, amb la possible excepció de plantes baixes o cambres, segons la tipologia compositiva del municipi. Es recomanen les obertures atrompetades.  
. Balcons de barana metàl·lica, amb amplària màxima de vol de 40 cm, 15 cm de cantell i longitud màxima d'1.80 m. Si els balcons no són volats, la barana serà de fusta o de forja segons la tradició constructiva de Tuéjar.  
. El fustam serà de fusta en les finestres de fatxades que donen a la via pública. Es recomana l'ús de contrafinestres.  
. Es prohibixen els acabats impropis de la tradició constructiva de Tuéjar, com ara rajola cara vista, ceràmica, pedres polides, etc. o materials d'imitació dels tradicionals.   
8. .L'ús permés en esta zona serà el residencial. S'admetran els següents usos, sempre que mostren la seua compatibilitat amb les arquitectures tradicionals de la zona:  
A) Magatzems.  
B) Locals industrials ubicats en planta baixa.  
C) Locals d'oficina.  
D) Ús comercial i de servicis.  
9. No es permetran noves construccions adossades als tancaments recaients a la muntanya on s'ubica el castell en les parcel·les ubicades en estes illes.   
Article octau. Totes les actuacions que puguen tindre incidència sobre la correcta percepció i la dignitat en la valoració de l'escena o paisatge urbà del monument i el seu entorn, com és el cas de l'afecció dels espais lliures per actuacions de reurbanització, enjardinament o arbratge, provisió de mobiliari urbà, assignació d'ús i ocupacions de la via pública, etc., o com pot ser-ho també l'afecció de la imatge arquitectònica de les edificacions pel tractament del color, implantació de rètols, marquesines, tendals, instal·lacions vistes, antenes, etc., o qualssevol altres de semblant caire i conseqüències, s'hauran de sotmetre a l'autorització de la conselleria competent en matèria de cultura, la qual resoldrà d'acord amb les determinacions de la llei i els criteris de percepció i dignitat abans al·ludits.   
Queda proscrita la introducció d'anuncis o publicitat exterior als plans de fatxada dels edificis que, en qualsevol de les seues accepcions, irrompa en la dita escena urbana, llevat de les activitats culturals o esdeveniments festius que, de manera ocasional, reversible i per temps limitat, sol·liciten i obtinguen autorització expressa.  
Article nové. En qualsevol intervenció que afecte el subsòl de l'immoble o el seu entorn de protecció, serà d'aplicació el règim tutelar establit en l'art. 62 de la Llei 4/1998, d'11 de juny, del Patrimoni Cultural Valencià, per a la salvaguarda del patrimoni arqueològic.